༈།།མདོ་དོན་དབྱངས་སུ་གྱེར་བ་མཐར་འཛིན་གདུང་སེལ་ཟླ་བ་
ཞུན་མའི་ཐིགས་པ་ཞེས་བྱ་བ།།
༄།།ན་མོ་གུ་རུ་མཉྫུ་གྷོ་ཥཱ་ཡ། ལྷ་ཕྱག་ན་པདྨོའི་སྒྱུ་འཕྲུལ་གར།།
གནས་ལྔ་རིག་སྨྲ་བ་ཡོངས་ཀྱི་གཙོ།། ཕ་མཁན་ཆེན་ངག་གི་དབང་པོའི་
ཞབས།། སྙིང་འདབ་བརྒྱད་པདྨོའི་ལྟེ་བར་རོལ།། ཞིང་དག་པ་རབ་འབྱམས་
མ་ལུས་པའི། ཡོངས་རྒྱལ་ཀུན་གསང་གསུམ་འཕྲིན་ལས་རྣམས།། དོན་
གཅིག་ཏུ་འདུས་པའི་དྲིན་ཅན་རྗེ།།
ཕ་བརྩེ་གདུང་ཅན་གྱིས་བྱིན་ཆེན་
ཕོབས།། མདོ་ཟབ་མོའི་དགོངས་དོན་འགྲེལ་པའི་ཚུལ།། ལར་གྲུབ་མཐའ་
སོ་སོའི་བཞེད་ཚུལ་མང་།། ཕུག་དགོངས་བཞེད་མཐར་ཐུག་ཐལ་འགྱུར་
པའི།། སྲོལ་ཇི་བཞིན་འདིར་ནི་དབྱེ་བར་བྱ།། གདོན་དུག་ལྷག་པར་སྤྱོད་པ་
ཡི།། བློ་རྨོངས་པའི་ནང་ནས་རྨོངས་ཚབ་ཅན།། རང་ཁོ་ན་ཚད་མར་འཛིན་
དག་ལ།། ཚིག་ཇི་འདྲ་སྨྲས་ཀྱང་འགལ་བར་འཛིན།། ཡིད་འཁྲུལ་པ་སྲབ་
ཅིང་ཕྱོགས་ཞེན་བྲལ།། ཆོས་དོན་གཉེར་འདུན་པའི་རྩལ་འཆང་ལ།། སྒོ་
གང་ནས་ཁྲིད་ཀྱང་དོན་ལྡན་ཏེ།། ཚིག་ཉུང་ངུས་ཐར་པར་བཀྲི་ཚལ་ལྟོས།།
88

ཟབ་དོན་དབྱངས་སུ་གྱེར་བ་བུང་བ་འཕྲོ་འདུའི་གླུ་དབྱངས།
གཟུགས་གང་སྣང་ལྦུ་བ་བརྡོས་པ་འདྲ།། འཕྲལ་སྣང་བ་བཀྲག་སྟེ་རྐྱེན་གྱིས་
གཞིག། ཚུགས་ཐུག་ཏུ་ཨ་འཐས་ཞེན་པ་དོར།། སྣང་སྟོང་གི་རང་བཞིན་
གཏན་ལ་ཕོབས།། ཚོར་སིམ་གདུང་བར་མ་ཆུ་བར་འདྲ།། དུས་གློ་བུར་སྐྱེ་
ཞིང་གློ་བུར་ཡལ།། སེམས་ཆགས་སྡང་རྨོངསཔའི་ཞེན་པ་དོར།། ཀུན་སྡུག་
བསྔལ་རང་བཞིན་ཅན་དུ་རྟོགས། ཡུལ་རིས་གཅོད་འདུ་ཤེས་སྨིག་རྒྱུ་འདྲ།།
ཁོས་སྤུ་རིས་འབྱེད་ཀྱང་རང་ངོས་སྟོང་།། ཡུལ་ལོག་བཟུང་ཞེན་པ་ཨ་
འཐས་དོར།། གཤིས་སྟོང་པའི་དབྱིངས་སུ་རོ་མཉམ་མཛོད།། ལས་འདུ་བྱེད་
ཐམས་ཅད་ཆུ་ཤིང་འདྲ།། གཤིས་བརྟག་དོན་བཙལ་ན་སྙིང་པོས་དབེན།།
ལས་འཁོར་གསུམ་བདེན་འཛིན་དུག་བཞིན་སྤོངས།། སྣང་ཙམ་པོ་སོ་སོར་
སྨིན་ཚུལ་རྟོག། སེམས་སྣང་བའི་རང་མདངས་སྒྱུ་མ་འདྲ།། སྣང་བཀྲག་གི་
བློ་བྲིད་མཚར་ན་ཡང་།། དོན་སོ་སོར་རིག་རྒྱུའི་གཤིས་ཀྱིས་དབེན།། ཡུལ་
གསབ་གསོག་མི་བདེན་ཡ་མ་རླ།། ལས་ཉོན་མོངས་སྒྱུ་མའི་སྔགས་རྫས་
ཀྱིས།། བློ་འཁྲུལ་པའི་སྣང་བས་བསླས་པའི་འགྲོ།། དོན་ཡིན་ལུགས་ཚུལ་
བཞིན་དཔྱོད་པ་ཡིས།། ལམ་ཟབ་མོ་ལྟ་བས་གྲོལ་གྱུར་ཅིག། །སེམས་རང་
བཞིན་འོད་གསལ་སྟོང་དབྱིངས།། དུས་གློ་བུར་དྲི་མས་སྒྲིབ་པའི་སྤྲིན།།
དོན་གཤིས་དཔྱོད་བློ་ཡིས་མཁར་དེངས་ཏེ།། དཔལ་ཀུན་མཁྱེན་ཉི་མ་
གསལ་གྱུར་ཅིག། བློ་ཐང་གཅིག་འགྱུར་བ་གློག་གི་བར།། ལས་རྣམ་དཀར་
བཟང་པོའི་ཕྱོགསསུ་འཁྱུག། སླར་རྒྱ་ལམ་རེས་འགའ་དྲན་རྟེན་དུ།། བྱང་
གནམ་མཚོ་ཕྱུག་མེ་(མོ)འི་འགྲམ་དུ་བྲིས།།
ཞེས་མདོ་དོན་དབྱངས་སུ་གྱེར་བ་མཐར་འཛིན་གདུང་སེལ་ཟླ་བ་
ཞུན་མའི་ཐིགས་པ་ཞེས་བྱ་བ་འདི་ནི་གཉན་ཆེན་ཐང་ལྷའི་འདབ་གནམ་
མཚོ་ཕྱུག་མོའི་འགྲམ་དུ་སུ་དྷཱི་སཱ་རས་དགོས་དབང་ཞིག་ལ་དམིགས་ཏེ་
89

ཆོས་དཔལ་ཞིང་བློ་བཟང་རྒྱ་མཚོའི་གསུང་འབུམ།
བྲིས་པའོ།།